Ola

Se også OLA (andre betydninger)

Ola er et nordisk mannsnavn med norrøn opprinnelse. Det er også et nigeriansk mannsnavn, et polsk og finsk kvinnenavn, og et arabisk navn for begge kjønn. 

Etymologi
Ola er en nyere variant av navnet Olav, som har opprinnelse i norrøne Óláfr, en sammentrekning mellom de norrøne ordene for «stamfar» og «etterkommer». I Romsdal var uttalen Ol. 

Arabiske Ola er et navn for begge kjønn dannet av ula, «ære, prestisje, høy rang».

Det nigerianske mannsnavnet Ola er dannet av joruba õlà, «frelse».

Kvinnenavnet Ola er en polsk kortform av Aleksandra, og en finsk variant av Olga.

Utbredelse
Ola er kjent brukt i Norge første gang på 1400-tallet, og i Sverige i 1538.

Ola var det mest brukte mannsnavnet i Norge på første halvdel av 1600-tallet, og hele 13,5 prosent av de registrete mennene hadde da dette navnet. På 1880-tallet het nærmere 1,2 prosent av nyfødte norske barn Ola. De siste hundre årene har populariteten holdt seg nokså stabil mellom 0,6% og 0,3% andel av de nyfødte. Navnet har vært mest populært i Oppland.

 Historisk utvikling av populariteten til navnet Ola i Norge.

I Sverige var navnet mest brukt i 1960- og 1970-årene, spesielt i Skåne og Västergötland.

Ola er i dag et vanlig guttenavn i Norge og Sverige. Om lag 9 100 personer i Norge hadde i 2006 Ola som første eller eneste fornavnNorskenavn, hvorav nesten alle, bortsett fra om lag fem stykker, er gutter. I tillegg er mannsnavnet Ola mye brukt i Nigeria og Egypt.

|}

Kvinnenavnet Ola er mest utbredt i enkelte arabisk-talende land.

|}

Navn med samme betydning
Olaf, Olafur, Olai, Olaus, Olav, Olavi, Ole, Oleif, Oleiv, Olle, Olli, Olof, Olov, Oluf, Olaug, Olava, Olave, Olea, Olefine, Oleif, Oleiv, Olena, Olene, Olette, Olevine, Olina, Oline, Oliv, Oliva, Olive, Ollaug, Olov, Oluffa, Olufine, Oløf, Oløv.

Navnedag
Ola har navnedag 29. juli (Olsok).

Kjente personer med navnet
Personene i listene er ordnet kronologisk etter fødselsår.
 Menn 
 Ola Vincent (1925–2012), nigeriansk økonom og sentralbanksjef
 Ola Rotimi (1938–2000), nigeriansk dramatiker
 Ola Balogun (født 1945), nigeriansk filmskaper
 Ola Bettum (1952–2025), norsk landskapsarkitekt
 Ola Bremnes (født 1955), norsk musiker, forfatter og trubadur
 Ola Sætre (født 1957), norsk forretningsmann
 Kjell Ola Dahl (født 1958), norsk forfatter
 Ola-Conny Wallgren (født 1964), svensk TV-personlighet
 Ola Elvestuen (født 1967), norsk politiker
 Ola Fjellvikås (født 1970), norsk sanger
 Ola Fløttum (født 1972), norsk musiker og komponist
 Ola Borten Moe (født 1976), norsk gårdbruker og politiker
 Ola Gjeilo (født 1978), norsk komponist
 Ola Englund (født 1981), svensk musiker
 Ola Kvernberg (født 1981), norsk jazzmusiker
 Ola Innset (født 1985), norsk historiker
 Ola Svensson (født 1986), svensk sanger
 Ola Brynhildsen (født 1999), norsk fotballspiller
 Ola Rindal, norsk fotograf

Kvinner
 Ola Lilith (1906–1980), polsk skuespiller og sanger
 Ola Ghanem (født 1971), egyptisk skuespiller
 Ola Jordan (født 1982), polsk danser
 Ola Abou Zekry (født 1987), egyptisk tennisspiller
 Ola Naguib, egyptisk TV-produsent

Annen bruk av navnet
 Ola Narr (Oslo), parkområde i Oslo
 Ola Dilt, turorientering i Oslo
 Oláh er et vanlig ungarsk etternavn.

Referanser

 Eksterne lenker 

Kategori:Mannsnavn
Kategori:Kvinnenavn
Kategori:Kjønnsnøytrale navn
Kategori:Navn brukt i dansk
Kategori:Navn brukt i finsk
Kategori:Navn brukt i gammelsvensk
Kategori:Navn brukt i joruba
Kategori:Navn brukt i norsk
Kategori:Navn brukt i polsk
Kategori:Navn brukt i svensk
Kategori:Navn med gammelgresk opprinnelse
Kategori:Navn med norrøn opprinnelse
Kategori:Navn med urnordisk opprinnelse
Kategori:Navn med opprinnelse i joruba
Kategori:Navn typisk for den tapte generasjon i Norge